**3 А клас** **Домашна работа – 18 уч. седмица**

***Литература***

* Моля, прочетете стихотворението **„Поточе“** от *Елин Пелин* на

**стр. 38** от ***Читанката***. Желателно е новите уроци да се четат достатъчно пъти, за да стане гладко.

* Моля, отговорете на въпроса, като използвате цели изречения и запишете отговора в тетрадките си:
* **Какво означава терминът „епитети“? Препишете обяснението под текста в Читанката.**

***Български език***

* За отсъстващите или забравилите, може да прочетете преговора от тетрадките си и/или да изгледате клипчетата:

<https://www.youtube.com/watch?v=yvsmpH04bus>

<https://www.youtube.com/watch?v=a-GbrAVHEhI&t=2s>

* Моля, направете **упражнения 4, 5 и 7** на **стр. 36-37** и **упражнения 2, 6 и 7** на **стр. 38-39** от ***Тетрадка № 1*.** Старайте се да пишете с ръкописни букви.

***Забележка:*** Внимавайте при **упражнение 4** на **стр. 36**. Припомням, че сродната дума за проверка най-често е коренът на дадената дума или подобна дума, в която ударението пада на несигурната гласна.

***Пример:*** ср\_межлив -> ср**á**м -> ср**а**межлив

***Човекът и обществото***

**Втори срок - история**

Моля, прочетете урока на тема **„Образуване на Дунавска България. Държава и общество“** на **стр. 70-71** по ***Човекът и Обществото****.* Отговорете писмено на въпросите, като запишете отговорите в тетрадката с широки редове, използвайки пълни изречения.

**Въпроси:**

1. **През коя година е създадена Първата българска държава? Как се наричала тя?**
2. **Кой бил начело на държавата и коя била първата столица?**
3. **Коя била най-славната битка на хан Крум и през коя година?**

**Допълнителни върпоси (по желание):**

1. **Какво е създал хан Крум през 9 век?**
2. **Какво знаете за хан Омуртаг?**
* По желание принтирайте, очертайте и оцветете рисунката за Васил Левски.

